text: Атланта и Фили разменят опитни играчи | picknroll.bg
  Атланта се подсили с Ерсан Илясова за предстоящите плейофи. Хоукс привлякоха турското крило от Филаделфия, а в замяна пратиха във Фили центъра Тиаго Сплитър и избор от втория кръг в Драфт 2017. Изглежда Хоукс се опитват да увеличат ротацията си до края на редовния сезон, а Илясова им дава още една опция в нападение със своите 14.8 точки средно на мач.
  Любопитното е, че това ще бъде трети отбор за Ерсан Илясова този сезон. Крилото започна в Оклахома Сити, където попадна заедно с Виктор Оладипо от Орландо по сделката за Серж Ибака. Очевидно този трансфер не проработи за повечето от участниците него, защото към днешна дата единствено Оладипо все още е играе за Тъндър. Наскоро Ибака бе пратен от Орландо в Торонто. Пътят на Илясова продължи към Филаделфия, където бе пратен в размяна за Джереми Грант, а сега турчинът вече е част от Атланта.
  В старата столица бяха доволни от представянето на Илясова, но инициираха раздялата с него, за да дадат повече възможности за развитие на Дарио Шарич. Все още не е ясно какви са намеренията на Филаделфия за новопридобития Тиаго Сплитър. От една страна треньорът Брет Браун прекара дълго време на треньорската пейка на Сан Антонио(като асистент) в период, в който Сплитър игра за Спърс. От друга, обаче Сплитър е често контузен, не е изиграл нито един официален мач този сезон, заради травма и според експерти отвъд океана, може да бъде освободен до часове.